Ixef-agi wis ssin, i yellan d aḥric n tesleḍt nebda-t s tezwert n yixef syin akkin nemmeslay-d ɣef ufran d ussisen n temnaḍt, deg-s nenna-d acimi i nefren tamnaḍta, akken id nenna daɣen anda i d-uzega , ayɣer id as-semman s yisem-nni, sakkin nuɣal nebder-d kra n yimsulɣa id aɣ-d-ifekkan afus n lemɛawna deg ugmar n wammud-nneɣ, akken i d-nemmeslay daɣen ɣef wammud, d tarayt n umahil nbegen-d deg-s s umata tarrayt i nessaqdec iwakken nessaweḍ ad d-ngemer ammud-nneɣ d wamek i ilaq ad as-naxdem tasleḍt. Syin akkin nexdem-as-tt almend n yisental, maca yal asntel nessagza-t-id akken i wata. Nerna tasleḍt tasenamkant i tenfaliyin yaɛnan asentel-nni. Ɣer tagara nessegza-d igemmaḍ i ɣer nessaweḍ s usemres n tgensest n twenɣa almend n yisental-nni, iwakken ad nesɛu tikti ɣef usentel i d-negmer s tuget. Ɣer tagara nexdem daɣen tagensest n twenɣa n yigemmaḍ tis snat almend n tenfaliyin tukrifin tinemyagin d tirumyagin, nerna newwi-d awal ɣef yigemmaḍ-nsnt s umata.